Peter Novák

Peter Novák (prezývaný Šarkan; * 3. august 1971, Levice) je slovenský moderátor, skladateľ, gitarista, manažér a líder skupiny Žena z lesoparku. Od roku 2019 je spevákom skupiny Hex. 

Od roku 1997 vystupoval so skupinou Žena z lesoparku. V roku 1998 vydali svoj debutový album It’s OK. V máji roku 2000 bola táto kapela predskupinou na pražskom koncerte Cranberries. V roku 2000 vydali album Na výlete, v roku 2002 album Platňa, ktorý im na koncerte v Bratislave pokrstil Jay Kay, spevák z kapely Jamiroquai.  Po vydaní tohoto albumu mala skupina Žena z Lesoparku prestávku. Jej členovia začali koncertovať so speváčkou Zdenkou Prednou a ako Žena z lesoparku už koncertovali len príležitostne. V rokoch 2012 a 2015 vystúpili na letnom festivale Žákovic Open. Po ochorení a smrti Petra (Ďuďa) Dudáka, Šarkan koncertuje a nahráva s kapelou Hex.

Peter Novák pôsobí ako moderátor vo Fun rádiu a v minulosti pôsobil aj v STV, kde moderoval reláciu Ruku na to. Príležitostne moderuje spoločensko-kultúrne akcie.

Peter „Šarkan“ Novák bol viac ako tri roky vo vzťahu so speváčkou Zdenkou Prednou. V súčasnosti je ženatý. S manželkou Michaelou majú dve deti: dcérku Elu a syna Matyáša.

Diskografia 
So skupinou Žena z lesoparku
 1998 – It’s OK
 2000 – Na výlete
 2002 – Platňa
So skupinou Hex
 2023 – Kde je tu láska?

Referencie 

Slovenskí moderátori
Slovenskí speváci
Hex
Osobnosti z Levíc